Rubbertu II di Francia

Rubbertu II lu Pìu (ntô francisi: Robert II Le Pieux) nascìu lu 27 di marzu 972 e murìu lu 20 di giugnettu 1031 e fu re dî Franchi dû 996 ô 1031.

 Biografìa 
Fu lu secunnu re dâ dinastìa dî Capitingî. E' lu figghiu di Ugu Capetu e di Adélaïde de Poitiers. Fu assuciatu ô tronu dû Natali 987 grazzî a sô patri pi èssiri sicuru ca lu sô drittu â succissiuni nun s'havi a èssiri cuntistatu.

Suttâ prissiuni di sô patri, si maritàu pâ prima vota ntô 988 cu Rusala d'Italia, vìdua dû Conti di Fiandra Arnoul II e figghia dû re d'Italia. E' cchiù vècchia di iddu di 20 anni. La lassàu ntô 992 picchì nun rinescìu a aviri figghi cu idda. Doppu, s'innamuràu di Berta di Burgogna, vìdua di Eudes I di Blois ma picchì foru cucini (di terzu gradu) la Crèsia fu contra chistu matrimòniu. Si maritaru ntô 987 ma foru sùbbutu scumunicati dû Papa Grigoriu V. Ntô 999, Silvestru II addiventa Papa e cancia la pena nta na pinitenza di 7 anni. Di chistu matrimoniu ci nascìu sulu un figghiu sùbbutu mortu e Rubbertu lassa Berta ntô 1003 pi maritàrisi pâ terza vota cu Cunstanza di Arles. Àppiru cincu figghi:

 Avoie (1003-doppu lu 1063), maritata cu Renaud I Conti di Nevers e Auxerre. 
 Ugu (Hugues) (1007-1025), re dî Franchi assuciatu a sô patri, ma murìu prima di iddu. 
 Enricu I (Henri Ier) (1008-1060) re dî Franchi. 
 Adeli (Adélaïde o Adèle) (1009-1079) ca si maritàu cu Riccardu III Duca di Nurmannìa (si maritàu n'àutra vota cu Balduinu V Conti di Fiandra). 
 Rubbertu I lu Vècchiu (Robert Ier le Vieux) (1011 circa-1076) Duca di Burgogna.
 Eudes (1013-doppu lu 1060).

Talia puru
Re di Francia

Catigurìa:Suvrani francisi